
     REPUBLIKA HRVATSKA
     TRGOVAČKI SUD U OSIJEKU
     

U  I M E   R E P U B L I K E   H R V A T S K E
R J E Š E N J E


Trgovački sud u Osijeku, po sucu Jadranki Herman, u stečajnom predmetu povodom zahtjeva Financijske agencije Regionalni centar Osijek Podružnica Osijek, L.Jagera 3, za pokretanje skraćenog stečajnog postupka nad dužnikom CENTAR PODUKE MEMENTO j.d.o.o. za poduku, savjetovanje i pružanje intelektualnih usluga, Đakovo, P. Svačića 72, MBS: 030157087, OIB: 05013398426, dana 18. rujna  2017.,                       


    r i j e š i o   j e

1. OBUSTAVLJA SE skraćeni stečajni postupak nad dužnikom CENTAR PODUKE MEMENTO j.d.o.o. za poduku, savjetovanje i pružanje intelektualnih usluga, Đakovo, P. Svačića 72, MBS: 030157087, OIB: 05013398426.

1. Postupak će se nastaviti prema općim odredbama Stečajnog zakona.


Obrazloženje


Dana  3. kolovoza  2017. zaprimljen je na ovome sudu zahtjev  FINE Regionalni centar Osijek  Podružnica Osijek, Klasa: 110-07/17-01/04 Ur. broj 04-06-17-3995 od 2. kolovoza 2017. godine, za provedbu skraćenog stečajnog postupka nad dužnikom CENTAR PODUKE MEMENTO j.d.o.o. za poduku, savjetovanje i pružanje intelektualnih usluga, Đakovo, P. Svačića 72, MBS: 030157087, OIB: 05013398426.

Dana  6. rujna 2017. godine, sukladno članku 430. Stečajnog zakona (Narodne novine broj 71/15) Trgovački sud u sud u Osijeku,  pod poslovnim brojem St-1355/17-3, objavio je oglas  na mrežnoj stranici e-oglasna ploča sudova, kojim je pozvao osobe ovlaštene za zastupanje dužnika da u roku od 15 dana od dana objave oglasa podnesu  sudu  javnobilježnički  ovjerovljeni   popis imovine i obveza na propisanom obrascu, te vjerovnike da najkasnije u roku od 45 dana od objave oglasa predlože otvaranje stečajnog postupka i uplate predujam u iznosu od 10.000,00 kn za pokriće troškova tog postupka na žiro račun suda. 

Podneskom zaprimljenim, kod ovog suda dana 15. rujna 2017. godine, vjerovnik Republika Hrvatska poštanska banka d.d. Zagreb za tražbinu Ministarstva financija, Porezna uprava, Područni ured Osijek, zastupana po Županijskom državnom odvjetništvu u Osijeku podnijela je prijedlog za otvaranje stečajnog postupka nad dužnikom  CENTAR PODUKE MEMENTO j.d.o.o. za poduku, savjetovanje i pružanje intelektualnih usluga, Đakovo, P. Svačića 72, uz koji prijedlog je dostavila dokaz o postojanju svoje tražbine i postojanju stečajnog razloga iz članka 6. stav 2. Stečajnog zakona: nesposobnosti za plaćanje.
 
Slijedom gore navedenog, budući nisu ispunjeni uvjeti za istovremeno otvaranje i zaključenje skraćenog stečajnog postupka nad dužnikom, u smislu odredbe članka 431. Stečajnog zakona, sukladno članku 433. obustavljen je skraćeni stečajni postupak nad dužnikom, te je određeno da će se postupak nad dužnikom nastaviti primjenom općih odredaba Stečajnog zakona. 


                                               U Osijeku 18. rujan  2017.         
 
Zapisničar:      
Maja Kocijan
                                                                                  		    STEČAJNI SUDAC
								       Jadranka Herman


POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda (članak 19. stav1. Stečajnogzakona).    

